OBH 8471/1997.
Az állampolgári jogok országgyűlési biztosa általános helyettesének jelentése
Ügyintéző: Táboriné dr. Forrai Katalin

Az eljárás megindítása

G. I.-né első levele 1643/96. számon érkezett. Ismerteti nehéz helyzetét, nagy családját, anyagi gondjait. Számadást készít bevétel-kiadás rovatokkal.  Kéri, legalább egy vízórát szereltessünk be lakásába, hogy kevesebb legyen fizetendő rezsije.  

Első válaszlevelünk a Professzor Asszony aláírásával ment el.

Bár korábban karitatív feladatot ellátó szervet megkerestünk érdekében, és erről értesítettük őt - a segítséget nem vette igénybe.  Újra írt. Ismertette nehéz anyagi helyzetét. Kérte, cseréltessük le az önkormányzattal nagy lakását kisebbre. 

A megállapított tényállás

Az Országgyűlési Biztos Hivatala levelet küldött Dr. Berkes István jegyző úrnak. Hivatkoztunk az 1993. évi III. törvénybe foglaltakra. Szociális ellátás nyújtására van-e mód? - kérdeztük. 

A válasz tartalma: G.-né lakása valóban nagy, viszonylagosan magas bérű. Nevezett két rokkantnyugdíjas fiával lakik a három szobás lakásban.

Kérelmére az önkormányzat tájékoztatta a csere lehetőségeiről, feltételeiről. Nyomtatványt küldött. G.-né nem töltötte ki, nem küldte vissza. 

Lakásfenntartási-, fűtés támogatás a helyi rendeletben megállapított felső jövedelemhatár miatt nem jár nekik, de "az elutasított kérelmek ellensúlyozására  - ismerve a család helyzetét - 1998. április 30-ig havi 3.500.- Ft időszaki támogatást kapnak." 

G. I.-né 1996. szeptemberben elhunyt férjét az önkormányzat segítségével - köztemetéssel - temettette el. 

Nevezett minden évben részesül mozgáskorlátozottak támogatásában, méltányosságból 1997. tavaszán közgyógyigazolványt is kapott. 

Anyagi problémái megoldására 1997. januárban 35.000.- Ft kamatmentes szociális kölcsönben részesült.  Visszafizetésére hosszú halasztást kapott. 

G. I.-né az önkormányzattól a jogszabály által megengedett segítségeket megkapta. 

1993. évi III. tv., 
17/1997. (VI.30.) Ökt. sz. 16. §. 

A vizsgálat megállapítása

Ügyében alkotmányos jogsértés nem történt. 

Az állampolgári jogok országgyűlési biztosáról szóló 1993. évi LIX. törvény 19. §. (1) bekezdése alapján a panaszost a jelentés megküldésével értesítem. 

Budapest,

Dr. Polt Péter